Diari Oficial de la Generalitat Valenciana


Sumari del DOGV 8232, del 12-02-2018 (2018/1270)

LLEI 1/2018, de 9 de febrer, de la Generalitat, reguladora de l'Institut Valencià d'Art Modern (IVAM)
-----------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2018/02/09/1**

### Versions

 01/01/2021 - Actualitat  Text inicial: 13/02/2018 - 31/12/2020 

### Dades del document

Número de DOGV
:   8232

Data del DOGV
:   12-02-2018

Secció del DOGV
:   I. DISPOSICIONS GENERALS

Número del document
:   2018/1270


Data del document
:   09-02-2018

Organisme emissor
:   Presidència de la Generalitat

Tipus de document
:   Llei

Anàlisi jurídica

 Descriptors 

:   * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 01.01.2021 -**

**Llei 1/2018, de 9 de febrer, de la Generalitat, reguladora de l'Institut Valencià d'Art Modern (IVAM)**

[**(DOGV núm. 8232 de 12.02.2018)**](http://dogv.gva.es/datos/2018/02/12/pdf/2018_1270.pdf)

Sia notori i manifest a tots els ciutadans i totes les ciutadanes que les Corts han aprovat i jo, d’acord amb el que estableixen la Constitució i l’Estatut d’Autonomia, en nom del rei, promulgue la llei següent:

PREÀMBUL

De conformitat amb el que hi ha establit en l’article 148.1.17 de la Constitució, com també l’article 49.1.4 de l’Estatut d’autonomia de la Comunitat Valenciana, la Generalitat té competència exclusiva en matèria de cultura. En exercici de les facultats d’autoorganització autonómica, es va promulgar la Llei 9/1986, de 30 de desembre, de la Generalitat, per mitjà de la qual es va crear l’Institut Valencià d’Art Modern (d’ara endavant, IVAM), que presta una especial atenció a la producció artística valenciana i n’impulsa la difusió, alhora que estimula i valora la sensibilitat de la nostra societat per l’art modern fet fora de la nostra comunitat. Alhora, la Generalitat, basant-se en la competència que li atribueix l’article 49.1.4, va promulgar la Llei 4/1998, d’11 de juny, del patrimoni cultural valencià, el títol IV de la qual està dedicat als museus i a les col·leccions museogràfiques permanents.

L’IVAM es va convertir des de l’inici –en complir els objectius fundacionals– en un fórum multidisciplinari d’art modern, de generació de coneixement i debat en l’esfera pública. L’IVAM va arribar a ser, per les seues propostes artístiques innovadores, la nau capitana de les institucions de la Comunitat Valenciana i de la seua política cultural, que el va situar a l’avantguarda de l’escena artística internacional. L’experiència en la gestió va posar de manifest, també, els últims anys la necessitat d’assegurar els controls ètics, de transparència i de bones pràctiques, imprescindibles per a recuperar la seua rellevància artística i reactivar la seua imatge i les seues accions a escala internacional.

La história del museu evidencia una constant voluntat de modernització i compromís amb la creació contemporània.

Els últims anys, des de la gestió de l’IVAM s’ha advertit la necessitat d’emprendre una profunda modernització del règim de la institució i la necessitat d’implementar nous valors emergents de controls sobre bones pràctiques, ètica i transparència, que permeta adequar el seu sistema d’organització i gestió a les exigències própies del dinamisme d’un museu d’art modern i contemporani. L’aprovació del seu Reglament d’organització i funcionament pel Decret 27/2015, de 27 de febrer, del Consell, va iniciar la transformació del museu per a adaptar-lo als nous temps i a la noves necessitats de gestió dels centres culturals, com també a tota la normativa autonómica del sector públic valencià.

Atès que han transcorregut més de trenta anys des de l’aprovació de la Llei de creació de l’IVAM i des de l’experiència pràctica, és necessari actualitzar el seu règim legal, jurídic i els seus órgans rectors a fi de facilitar una especial agilitat de gestió, com també una col·laboració estreta i activa entre els diferents agents socials a través de la reforma de les competències dels órgans rectors. La modificació de la naturalesa jurídica dels museus, en atenció a l’especificitat i la singularitat de la gestió dels diferents serveis públics que presten, ha estat un fenomen generalitzat entre els grans museus de la resta d’Europa, una evolució en la noció de museu a la qual l’IVAM no ha de ser aliè.

Mitjançant aquesta llei es modifica l’article 50 de la Llei 6/1993, de 31 de desembre, de pressupostos de la Generalitat per a l’exercici 1994, i així l’entitat de dret públic CulturArts Generalitat passa a denominar-se Institut Valencià de Cultura, conservant la naturalesa d’entitat de dret públic.

Aquesta llei consta de vint-i-un articles, una disposició derogatória i tres disposicions finals.

CAPÍTOL I  
 Disposicions generals

**Article 1. Naturalesa i règim jurídic**

1. L’IVAM és una institució de dret públic de la Generalitat, de les previstes en l’article 155 de la Llei 1/2015, de la Generalitat, de 6 de febrer, d’hisenda, del sector públic instrumental i de subvencions, que s’adscriu a la conselleria amb competències en matèria de cultura.

2. L’IVAM té personalitat jurídica própia, plena capacitat d’obrar per al compliment dels seus fins i està facultat per a fer activitats prestacionals i de foment, gestionar serveis o produir béns d’interès públic susceptibles o no de contraprestació.

3. L’IVAM és una entitat de dret públic que es regeix amb caràcter general pel dret privat, excepte en la formació de la voluntat dels seus órgans, en l’exercici de les potestats administratives que tinga atribuïdes i en els aspectes específicament regulats per la legislació de la Generalitat sobre sector públic i pressupostos.

**Article 2. Objecte, fins i funcions**

1. Constitueix l’objecte propi de l’IVAM el desenvolupament de la política cultural de la Generalitat Valenciana pel que fa al coneixement, la tutela, el foment i la difusió de l’art modern i contemporani pel seu caràcter internacional i d’avantguarda, sense perjudici d’altres institucions.

2. Són funcions de l’IVAM per al compliment dels seus fins les següents:

a) Constituir i custodiar un conjunt de col·leccions museístiques representatives del desenvolupament de l’art modern i contemporani, com també totes les funcions museogràfiques associades amb aquesta funció.

b) Organitzar i dur a terme exposicions d’art modern i contemporani a les instal·lacions própies de l’IVAM, com també en aquells espais que, encara que no siguen titularitat seua, es trobaren sota acords o convenis de cessió.

c) Fomentar-ne i garantir-ne l’accés del públic i facilitar els seus estudis als investigadors.

d) Organitzar i dur a terme activitats culturals encaminades al coneixement i la difusió de l’art modern i contemporani.

e) Establir relacions de col·laboració amb museus, universitats, escoles d’arts i superiors de disseny i institucions culturals, organitzar exposicions temporals i desenvolupar accions conjuntes per al compliment de les seues finalitats, posant l’accent principalment en aquelles d’àmbit estatal i internacional.

f) Impulsar el coneixement i la difusió de les obres i de la identitat del patrimoni históric adscrit al museu, afavorint el desenvolupament de programes d’educació i activitats de divulgació cultural, com també millorant-ne la difusió per mitjans digitals.

3. La participació de l’IVAM en consorcis i societats que hauran de coincidir amb els seus fins propis haurà de ser autoritzada pel Consell de la Generalitat, amb l’aprovació prèvia del Consell Rector. En cap cas aquesta participació podrà comportar la creació de cap ens.

CAPÍTOL II  
 Òrgans de govern

**Article 3. Òrgans rectors**

Són órgans rectors de l’IVAM els següents:

a) La Presidència

b) El Consell Rector

c) El Consell Assessor

d) La Direcció

e) La Gerència.

**Article 4. La Presidència******[1]****

1. La Presidència de l’IVAM, que ho serà també del seu Consell Rector, l’exercirà la persona titular de la conselleria amb competència en matèria de cultura.

2. La persona que ocupe la Presidència de l’IVAM tindrà les atribucions següents:

a) Exercir la representació de l’Institut, que podrà delegar en la persona titular de la Vicepresidència.

b) Acordar la convocatória de les sessions ordinàries i extraordinàries i la fixació de l’ordre del dia del Consell Rector.

c) Presidir i dirigir les deliberacions del Consell Rector.

d) Visar les actes i certificacions dels acords del Consell Rector.

e) L’autorització de la despesa, la disposició del crèdit, el reconeixement d’obligacions i l’ordenació dels pagaments. Aquestes facultats podran desconcentrar-se o delegar-se.

f) Qualssevol altres que li atribuïsca el Consell Rector, excepte les reservades a aquest.

g) Qualssevol altres funcions no atribuïdes expressament a un altre órgan.

**Article 5. El Consell Rector******[2]****

1. El Consell Rector és l’órgan superior de govern de l’IVAM, i li corresponen, amb caràcter general, les facultats de direcció, control i supervisió d’aquest.

2. A més de la Presidència de l’IVAM, formaran part del Consell Rector:

a) La Vicepresidència.

La Vicepresidència recaurà en la persona titular de la secretaria autonómica que exercisca les competències en matèria de cultura. Substituirà el titular de la Presidència de l’IVAM en casos d’absència, vacant o malaltia.

b) Vocals.

Seran vocals nats:

1. La persona que exercisca la direcció de l’IVAM, que s’abstindrà del seu dret de vot en aquells temes en què es valore la seua gestió.

2. La persona titular de la direcció general amb competències en matèria de museus o patrimoni cultural.

3. La persona titular de la sotssecretaria de la conselleria amb competències en matèria de cultura.

Seran vocals designats:

1. Una persona representant del ministeri amb competències en matèria de cultura.

2. Una persona representant de la conselleria competent en matèria d’hisenda i del sector públic instrumental designada pel seu titular i amb el rang mínim de director general.

3. Tres persones vocals designades per la Presidència de l’IVAM, a proposta del Consell Valencià de Cultura, entre persones amb vinculació amb el món de l’art.

4. Fins a un màxim de cinc persones representants designades per la Presidència de l’IVAM, a proposta de la Direcció de l’IVAM, entre persones procedents del món de l’art i de la cultura, tenint en compte el Codi de bones pràctiques en la cultura valenciana, elaborat i publicat per la conselleria amb competències en matèria de cultura, i, subsidiàriament, el codi de bones pràctiques d’àmbit estatal i el codi de deontologia de l’ICOM per als museus.

Aquests vocals exerciran el mandat durant cinc anys i es podran renovar una vegada per un període de la mateixa duració. El seu cessament es produirà al final del seu mandat o anticipadament per renúncia, defunció, incapacitat per a exercir les seues funcions, o incompliment de les bones pràctiques o del codi deontológic als quals es deuen. En aquest últim cas, serà necessari l’informe previ de la Direcció o Presidència i aprovació de la majoria absoluta del Consell Rector.

Per a l’elecció de les vocalies designades s’aplicarà la presència paritària de dones i homes en compliment de la legislació valenciana en la matèria.

4. La persona que exercisca la Secretaria del Consell Rector, que serà designada per aquest d’entre el personal laboral que preste els seus serveis en l’IVAM i assistirà a les reunions amb veu peró sense vot. Correspondrà a la Secretaria vetlar per la legalitat formal i material de les actuacions del Consell Rector, certificar les seues actuacions i garantir que els procediments i regles de constitució i adopció d’acords són respectats.

5. A les reunions del Consell Rector assistirà, en tasques d’assessorament jurídic, amb veu peró sense vot, una persona representant de l’Advocacia de la Generalitat.

6. Assistiran també a les reunions, amb veu peró sense vot, la persona titular de la Gerència i la que exercisca l’auditoria interna de l’IVAM.

**Article 6. Funcions del Consell Rector******[3]****

Correspon al Consell Rector:

1. Aprovar el pla anual d’activitats.

2. Aprovar els estats d’execució del pressupost, la memória i els comptes anuals de l’entitat.

3. Aprovar els avantprojectes de pressupost.

4. Aprovar la compra d’obres d’art i acceptar donacions i llegats.

5 Informar favorablement sobre la norma d’organització i funcionament de l’IVAM, que aprovarà el Consell, així com sobre l’aprovació o el desenvolupament de l’organització interna de l’entitat, conforme al que es disposa en aquesta norma organitzativa.

6. Aprovar la gestió anual realitzada per la Direcció i per la Gerència.

7. Designar els membres del Consell Assessor, a proposta de la Direcció.

8. Autoritzar la subscripció dels convenis i protocols en els quals participe l’IVAM, els quals signarà la Presidència. Podrà delegar-se en la Direcció o en la Gerència en virtut d’aquesta autorització.

9. Aprovar els ingressos de dret privat a proposta de la Gerència.

10. Autoritzar prèviament els contractes per quantia superior a 300.000 euros.

11. Aprovar, a proposta de la Gerència, l’organització funcional i les directrius bàsiques en matèria de recursos humans de l’entitat, incloent-hi l’aprovació de les relacions de llocs de treball i el règim de retribució del personal propi de l’entitat, dins de les limitacions legals i pressupostàries, sense perjudici de les competències atribuïdes a altres órgans de la Generalitat.

12. Determinar anualment, a proposta de la Gerència, les necessitats de recursos humans amb assignació pressupostària, que han de proveir-se mitjançant la incorporació de personal de nou ingrés, per a la seua inclusió en les convocatóries corresponents.

13. L’aprovació de les convocatóries de proves d’admissió per a la selecció del personal propi al servei de l’entitat i les de provisió dels llocs de treball d’aquesta, a proposta de la Gerència.

14. Prendre raó de tots els contractes laborals subscrits des de la celebració de l’últim Consell.

**Article 7. Funcionament del Consell Rector**

1. Les deliberacions del Consell Rector seran presidides i dirigides per la Presidència, que tindrà vot diriment. Per a la constitució vàlida del Consell Rector, als efectes de la celebració de sessions, les deliberacions i la presa d’acords, es requerirà l’assistència, presencial o a distància en el cas que les condicions de seguretat, privacitat i confidencialitat queden garantides, de la Presidència, la Secretaria i, si escau, dels que els suplisquen, i la de la meitat, almenys, dels membres. Els acords es prendran per majoria simple dels assistents.

2. Les sessions ordinàries del Consell Rector se celebraran, almenys, dues vegades a l’any. Les reunions extraordinàries se celebraran amb convocatória prèvia de la Presidència, o a sol·licitud, almenys, de la tercera part dels vocals, de la Direcció o de la Gerència del museu.

3. Les convocatóries hauran de fer-se per escrit i amb un mínim de cinc dies d’antelació, excepte casos d’urgència. La convocatória urgent haurà de ser notificada amb, almenys, 48 hores d’antelació, i serà necessari que aquesta urgència siga ratificada a l’inici de la sessió per la majoria dels membres. Tret que no resulte possible, les convocatóries seran trameses als membres del Consell Rector a través de mitjans electrónics, fent-hi constar l’ordre del dia junt amb la documentació necessària per a la deliberació quan siga possible, les condicions en què es celebrarà la sessió, el sistema de connexió i, si escau, els llocs en què estiguen disponibles els mitjans tècnics necessaris per a assistir i participar en la reunió.

El Consell Rector podrà constituir-se, convocar-se, celebrar les sessions, adoptar acords i trametre actes tant de forma presencial com a distància.

En les sessions que celebren a distància, els membres que no es troben a la seu de l’IVAM podran participar en la sessió sempre que s’asseguren per mitjans telemàtics els aspectes següents:

a) La identitat dels membres o les persones que els suplisquen.

b) El contingut de les seues manifestacions.

c) La interactivitat i la intercomunicació entre les persones membres en temps real i la disponibilitat dels mitjans durant la sessió, com també garantir la seguretat, la privacitat i la confidencialitat. Si abans de cada sessió no queden suficientment acreditades aquestes garanties, sols serà possible l’assistència presencial.

4. La Presidència del Consell Rector podrà invitar a assistir a les sessions d’aquest –amb veu, peró sense vot– a persones especialistes o expertes, en aquells casos que se’n considere necessària la participació a fi d’informar o assessorar sobre algun aspecte inclós en l’ordre del dia.

5. En alló no previst en aquesta llei sobre el funcionament dels órgans col·legiats de l’IVAM, s’hi aplicarà el que hi ha establit en la normativa de règim jurídic del sector públic vigent quant al règim dels órgans col·legiats de l’administració de l’Estat.

6. En els casos de vacant, absència o malaltia, s’estableix el règim de suplència següent:

a) La Vicepresidència, en la persona titular de la sotssecretaria de la conselleria amb competències en matèria de cultura.

b) Els vocals institucionals seran substituïts d’acord amb el que hi ha establit en la normativa de l’entitat a què representen.

c) La Secretaria, en la persona que designe el Consell Rector entre el personal laboral de l’IVAM.

**Article 8. El Consell Assessor******[4]****

1. El Consell Assessor estarà format per set membres, inclosa la Presidència i la Secretaria.

2. La Presidència del Consell Assessor, l’exercirà la persona que exercisca la Direcció de l’IVAM, que s’abstindrà del seu dret a vot en aquells temes sobre els quals informe el Consell Assessor i que posteriorment haja de decidir el Consell Rector.

3. La resta de membres del Consell Assessor seran nomenats pel Consell Rector entre persones procedents del món de l’art i de la cultura, tenint en compte el Codi de bones pràctiques en la cultura valenciana, elaborat i publicat per la conselleria amb competències en matèria de cultura, i, subsidiàriament, el codi de bones pràctiques d’àmbit estatal i el codi de deontologia de l’ICOM per als museus:

Un membre a proposta de la conselleria competent en l’àmbit de la cultura, un membre a proposta de les universitats públiques valencianes, un membre a proposta del Consell Valencià de Cultura i dos membres a proposta d’entitats de reconegut prestigi i trajectória en el món de l’art.

La Secretaria serà nomenada entre el personal laboral que preste els serveis en l’IVAM i assistirà a les reunions amb veu, peró sense vot.

Els membres exerciran el seu mandat durant cinc anys, i es podrà renovar fins a una vegada per un període d’igual duració. El cessament es produirà al final del mandat o anticipadament per renúncia, defunció, incapacitat per a exercir les seues funcions, o incompliment de les bones pràctiques o del codi deontológic als quals es deuen. En aquest últim cas, serà necessari l’informe previ de la Direcció o Presidència i l’aprovació de la majoria absoluta del Consell Rector.

Per a l’elecció dels vocals designats, s’aplicarà la Llei d’igualtat entre dones i homes, de la Generalitat, i també es tindrà en compte la vertebració i cohesió del territori.

4. En els casos de vacant, absència o malaltia, s’estableix el règim de suplències següent: la Presidència, en qualsevol dels membres del Consell Assessor, i la Secretaria, en el personal laboral que preste els seus serveis en l’IVAM.

**Article 9. Funcions del Consell Assessor******[5]****

El Consell Assessor és un órgan amb funcions consultives, i li correspon informar sobre la programació i adquisició d’obres d’art, la proposta d’acceptació de donacions o cessions a l’IVAM, la valoració de les obres a adquirir per compravenda o donació, així com sobre totes aquelles qüestions que li siguen plantejades pel Consell Rector o la Direcció, en relació amb les qüestions artístiques que puguen derivar-se de l’activitat principal de l’IVAM.

**Article 10. Funcionament del Consell Assessor**

1. Les deliberacions del Consell Assessor seran presidides i dirigides per la Presidència, que tindrà vot diriment, sense perjudici del seu deure d’abstenció previst en l’article 8.2.

Per a la constitució vàlida del Consell Assessor, als efectes de la celebració de sessions, les deliberacions i la presa d’acords, es requerirà l’assistència, presencial o a distància, de la persona que ocupe la Presidència i la Secretaria del Consell Assessor o de les persones que les suplisquen, i la de la meitat, almenys, dels membres. Els acords es prendran per majoria simple de les persones assistents.

2. Les sessions ordinàries del Consell Assessor se celebraran, almenys, una vegada a l’any. Les reunions extraordinàries se celebraran amb convocatória prèvia de la Presidència del Consell o a sol·licitud, almenys, de la tercera part de les vocalies.

3. Les convocatóries hauran de fer-se per escrit i amb un mínim de cinc dies d’antelació, excepte casos d’urgència. La convocatória urgent haurà de ser notificada amb, almenys, 48 hores d’antelació, i serà necessari que aquesta urgència siga ratificada a l’inici de la sessió per la majoria dels membres.

Tret que no resulte possible, les convocatóries seran trameses a les persones membres del Consell Assessor a través de mitjans electrónics, fent-hi constar l’ordre del dia, les condicions en què es celebrarà la sessió, el sistema de connexió i, si escau, els llocs en què estiguen disponibles els mitjans tècnics necessaris per a assistir i participar en la reunió. Quan siga possible, també es trametrà la documentació necessària per a les deliberacions.

El Consell Assessor es podrà constituir, convocar, celebrar les sessions, adoptar acords i trametre actes tant de forma presencial com a distància.

En les sessions que celebren a distància, les persones membres que no es troben a la seu de l’IVAM podran participar en la sessió sempre que s’asseguren per mitjans electrónics (correu electrónic, audioconferències, videoconferències, els telefónics i audiovisuals) els aspectes següents:

a) La identitat dels membres o les persones que els suplisquen.

b) El contingut de les seues manifestacions.

c) El moment en què aquestes es produeixen.

d) La interactivitat i la intercomunicació entre les persones membres en temps real i la disponibilitat dels mitjans durant la sessió, així com garantir la seguretat, privacitat i confidencialitat. Si abans de cada sessió no queden suficientment acreditades aquestes garanties, sols serà possible l’assistència presencial.

4. La Presidència del Consell Assessor podrà invitar a assistir a les sessions d’aquest a persones especialistes o expertes, en aquells casos que se’n considere necessària la participació a fi d’informar o assessorar sobre algun aspecte inclós en l’ordre del dia.

5. En alló no previst en aquesta llei sobre el funcionament dels órgans col·legiats de l’IVAM, s’hi aplicarà el que hi ha establit en la Llei de règim jurídic del sector públic vigent quant al règim dels órgans col·legiats de l’Administració de l’Estat.

**Article 11. La Direcció i la Gerència******[6]****

La Direcció serà nomenada i cessada per decret del Consell, a proposta de la persona titular de la conselleria amb competències en matèria de cultura, oït el Consell Rector.

La selecció atendrà principis de mèrit i capacitat i criteris d’idoneïtat. Es durà a terme mitjançant procediments que garantisquen la publicitat i concurrència, tenint en compte el Codi de bones pràctiques en la cultura valenciana, elaborat i publicat per la conselleria amb competències en matèria de cultura.

La Gerència serà nomenada i cessada per decret del Consell, a proposta de la persona titular de la conselleria amb competències en matèria de cultura.

La selecció atendrà principis de mèrit i capacitat i criteris d’idoneïtat. Es durà a terme mitjançant procediments que garantisquen la publicitat i concurrència, tenint en compte el Codi de bon govern.

**Article 12. Funcions de la Direcció i de la Gerència******[7]****

1. Funcions de la Direcció.

Correspondrà a la Direcció de l’IVAM la gestió ordinària de l’institut. En concret, li correspondran les funcions següents:

a) La direcció artística de l’institut de conformitat amb el que acorde el Consell Rector.

b) L’execució dels acords del Consell Rector i del Consell Assessor.

c) La preparació del pla anual d’activitats i la presentació de la memória anual.

d) D’acord amb els termes establits en la normativa de patrimoni cultural valencià, l’aprovació de l’eixida temporal, siga quina siga la destinació, de les obres artístiques que siguen titularitat de l’IVAM fora de les instal·lacions del museu.

e) L’acceptació dels depósits d’obres artístiques d’una altra titularitat al museu. La Direcció informarà d’aquestes actuacions el Consell Rector en el ple següent a adoptar-les.

f) El manteniment de les relacions protocol·làries i institucionals del museu, sense perjudici de les competències del president.

g) Totes les altres que el Consell Rector o la Presidència li encomane o delegue.

2. Funcions de la Gerència.

a) La direcció economicoadministrativa de l’institut de conformitat amb el que acorde el Consell Rector.

b) L’execució dels acords del Consell Rector i del Consell Assessor.

c) La direcció del personal de l’ens i la seua gestió. Aquesta competència inclou la negociació col·lectiva, la proposta de la relació de llocs de treball i de l’organigrama i de l’oferta d’ocupació pública. Proposar al Consell Rector els criteris que han de regir el desenvolupament dels processos selectius de personal laboral propi de l’entitat. L’execució dels processos selectius, així com la contractació i acomiadament del personal laboral propi de l’entitat.

d) L’execució de les facultats, com a órgan de contractació, ordinàries de l’entitat en els contractes, sense perjudici de les autoritzacions preceptives i el deure de subministrament de la informació previstos en la normativa d’aplicació.

e) La preparació de l’avantprojecte de pressupost i la presentació davant el Consell Rector per a la seua aprovació. La formulació dels comptes anuals comprensius del balanç de situació, compte de pèrdues i guanys, memória i informe de gestió perquè els aprove el Consell Rector. L’administració dels ingressos de l’institut i la política de mecenatge. L’autorització de les modificacions pressupostàries que li corresponguen, d’acord amb els termes previstos en la normativa vigent d’hisenda pública i pressupostos.

f) La política de responsabilitat social, transparència i sostenibilitat.

g) La seguretat i el control administratiu dels béns i valors constitutius del patrimoni de l’ens.

h) La resolució d’aquelles reclamacions que puguen plantejar-se en matèria de responsabilitat patrimonial. La resolució de recursos administratius de reposició i extraordinari de revisió, quan siga procedent dins del seu àmbit de competència.

i) Totes les altres que el Consell Rector, la Presidència o la Direcció li encomane o delegue.

CAPÍTOL III  
 Règim jurídic

**Article 13. Recursos económics**

1. Per a complir els seus fins i exercir les seues funcions própies, l’IVAM disposarà dels recursos següents:

a) Les consignacions previstes en els pressupostos de la Generalitat.

b) Els béns mobles o immobles i les instal·lacions que per al compliment dels seus fins li siguen adscrits per part la Generalitat o qualsevol altra administració pública i aquells que formen part del seu patrimoni.

c) Els productes i les rendes del seu patrimoni.

d) Les subvencions que li siguen concedides i les donacions, els llegats i les aportacions fetes per institucions, entitats o particulars.

e) Els ingressos que s’obtinguen per les seues activitats de gestió i explotació, com també dels serveis que es puguen fer.

f) Els ingressos rebuts de persones físiques o jurídiques com a conseqüència del patrocini o el mecenatge d’activitats o instal·lacions.

g) Qualssevol altres recursos que pogueren atribuir-se-li.

2. El Consell Rector de l’IVAM i la Gerència realitzaran una tasca activa de captació de recursos propis, especialment els derivats de l’exercici de l’activitat de l’IVAM, les aportacions a títol gratuït d’entitats privades i de particulars i dels ingressos rebuts com a conseqüència del patrocini i el mecenatge.

**Article 14. Règim pressupostari******[8]****

1. El règim pressupostari de l’entitat s’ajustarà al que s’estableix per la Generalitat per a les entitats de dret públic i a les previsions de les lleis de pressupostos de la Generalitat.

2. Seguint els criteris artístics i de programació de la Direcció, l’avantprojecte de pressupost serà presentat per la Gerència per a la seua aprovació pel Consell Rector i es remetrà a la conselleria competent en matèria de cultura, per a la seua posterior elevació a la conselleria competent en matèria d’hisenda, a l’efecte de la seua integració en el pressupost de la Generalitat, i aixó sense perjudici de les competències assignades a la conselleria competent en matèria del sector públic.

**Article 15. Control economicofinancer**

1. El control financer de l’entitat s’efectuarà d’acord amb el que hi haja establit en la legislació de la Generalitat, sense perjudici de la possibilitat que s’adopten les mesures addicionals de control.

2. La comptabilitat s’ajustarà a les normes aplicables a les entitats de dret públic de la Generalitat en aquesta normativa.

3. L’entitat se sotmetrà a la supervisió i el control economicofinancer previst en la normativa vigent en matèria del sector públic de la Generalitat. A aquests efectes haurà d’aportar i subministrar tota la documentació i la informació que requerisca la conselleria competent en matèria del sector públic de la Generalitat.

**Article 16. Règim de contractació**

Als efectes previstos en la legislació vigent en matèria de contractació del sector públic, l’entitat tindrà la consideració d’administració pública i els seus contractes se subjectaran, en conseqüència, a les previsions normatives per a aquest tipus d’ens.

**Article 17. Règim de personal**

1. El personal propi de l’IVAM tindrà la consideració de personal laboral i es regirà pel dret laboral, i en concret per les normes convencionalment aplicables, les normes sobre règim del sector públic administratiu, les disposicions de les successives lleis de pressupostos i, a més, li seran aplicables les previsions de l’Estatut bàsic de l’empleat públic i de la legislació de la funció pública valenciana, sense perjudici que s’hi puguen adscriure funcionaris públics en els termes i les condicions previstos en la normativa en vigor.

2. La selecció del personal de l’IVAM es farà basant-se en els principis d’igualtat, mèrit, capacitat i concurrència pública, feta per mitjà de convocatória publicada en el Diari Oficial de la Generalitat Valenciana, de conformitat amb les previsions recollides en el conveni col·lectiu aplicable, el Reial decret legislatiu 5/2015, de 30 d’octubre, pel qual s’aprova el text refós de la Llei de l’estatut bàsic de l’empleat públic, i en els articles 52 a 57 de la Llei 10/2010, de 9 de juliol, de la Generalitat, d’ordenació i gestió de la funció pública valenciana, i la normativa que els desenvolupa.

3. Anualment, es publicarà en el Diari Oficial de la Generalitat Valenciana la relació de llocs de treball de l’entitat.

4. El règim retributiu del personal laboral de l’entitat s’ajustarà a les previsions contingudes en les successives lleis de pressupostos de la Generalitat.

5. El personal al servei de l’IVAM estarà subjecte al règim d’incompatibilitats establit, amb caràcter general, per al personal al servei de les administracions públiques.

**Article 18. Assistència jurídica**

L’assistència jurídica de l’IVAM, consistent en l’assessorament jurídic i en la representació i la defensa en judici, correspon a l’Advocacia General de la Generalitat en virtut del que hi ha disposat en la Llei 10/2005, de 9 de desembre, de la Generalitat, d’assistència jurídica a la Generalitat.

**Article 19. Patrimoni**

1. La col·lecció de l’IVAM està constituïda pel conjunt d’obres artístiques creades al llarg dels segles XX i XXI que li pertanyen, o que puguen incorporar-se en el futur per mitjà d’adquisicions, donacions, llegats o depósits d’entitats o persones públiques i privades. Les obres propietat de l’IVAM tenen la condició de béns de domini públic afectes al servei de la cultura i de l’educació.

2. Tot el patrimoni de l’IVAM tindrà la consideració de domini públic de la Generalitat, com a patrimoni afecte a un servei públic, i estarà exempt de qualsevol classe de tributs o gravàmens.

3. L’IVAM podrà adquirir qualsevol classe de béns i drets a títol onerós i gratuït, posseir i arrendar béns i drets de qualsevol classe, per qualsevol de les maneres admeses en dret, entenent-se implícita l’afectació als fins de l’IVAM en aprovar-se’n l’adquisició.

Les competències relatives a l’adquisició a títol onerós de béns immobles, com també per a subscriure contractes en matèria d’arrendament, corresponen al Consell Rector.

4. Existirà un inventari actualitzat de tot el patrimoni de l’IVAM.

**Article 20. Ingressos per accés a les col·leccions i cessió d****’espais**

1. L’IVAM podrà percebre ingressos procedents pels accessos i les visites a les col·leccions exhibides als immobles que integren el seu patrimoni.

2. Els ingressos procedents de la utilització d’espais dels immobles, propis o adscrits, que estiguen qualificats com a demanials, com també les contraprestacions resultants de la utilització privativa o l’aprofitament especial de béns mobles de domini públic, tenen la naturalesa de taxa i es regulen en la normativa própia de taxes de la Generalitat. L’establiment o la modificació de la quantia es farà de conformitat amb la normativa esmentada, a iniciativa de l’IVAM.

3. La gestió i la recaptació dels preus i de les taxes la farà l’IVAM, que els ingressarà en el seu patrimoni.

4. El Consell Rector, a proposta de la Gerència, aprovarà els ingressos de dret privat.

**Article 21. Règim jurídic de les resolucions**

Posen fi a la via administrativa les resolucions emeses pels órgans de govern de l’IVAM, tant les procedents d’órgans col·legiats com d’unipersonals.

DISPOSICIÓ DEROGATÒRIA

**Única. Normes que es deroguen**

1. Queden derogades expressament les disposicions següents:

a) La Llei 9/1986, de 30 de desembre, per la qual es creen els ens de dret públic Institut Valencià d’Arts Escèniques, Cinematografia i Música i Institut Valencià d’Art Modern.

b) La disposició addicional vuitena de la Llei 4/1990, de 31 de maig, de pressupostos de la Generalitat Valenciana per a l’exercici 1990.

2. Així mateix, queden derogades totes les normes del mateix rang o d’un rang inferior en el que contradiguen o s’oposen al que hi ha disposat en aquesta llei.

DISPOSICIONS FINALS

**Primera. Modificació de l****’article 50 de la Llei 6/1993**

Es modifica l’article 50 de la Llei 6/1993, de 31 de desembre, de pressupostos de la Generalitat per a l’exercici 1994, que queda redactat com segueix:

1. L’entitat de dret públic CulturArts Generalitat passa a denominar-se Institut Valencià de Cultura, que conserva la naturalesa d’entitat de dret públic i, consegüentment, la personalitat jurídica, el patrimoni propi, els recursos i la plena capacitat d’obrar per a la realització dels seus fins de desenvolupament de la política de la Generalitat en l’àmbit de la cultura, l’art i l’oci en general, i de les arts escèniques, de la música, la cinematografia, com també amb relació a les activitats de conservació i restauració del patrimoni, de foment d’unitats artístiques estables i de gestió d’espais culturals.

2. L’entitat es regirà pel que hi ha previst en aquest article i en les disposicions que el desenvolupen, en especial, en el reglament de funcionament que n’establirà les funcions, l’estructura organitzativa, els órgans de govern, la composició i les atribucions, en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, o la normativa que la substituïsca, en les normes de dret privat que li siguen d’aplicació i en la resta de l’ordenament jurídic. L’entitat podrà disposar de personal funcionari i laboral en els termes que hi ha previstos en la legislació de funció pública.

3. Tota menció de CulturArts Generalitat que figure en l’ordenament jurídic, plans i programes haurà d’entendre’s feta a l’Institut Valencià de Cultura.

**Segona. Desenvolupament reglamentari**

a) Es faculta el Consell per a dictar totes les disposicions que siguen necessàries per al desenvolupament i l’execució d’aquesta llei.

b) En el termini màxim de sis mesos des de l’entrada en vigor d’aquesta llei, el Consell aprovarà el nou reglament orgànic i funcional de l’IVAM.

**Tercera. Entrada en vigor**

Aquesta llei entrarà en vigor l’endemà de publicar-se en el Diari Oficial de la Generalitat Valenciana.

Per tant, ordene que tots els ciutadans i totes les ciutadanes, tribunals, autoritats i poders públics als quals pertoque, observen i facen complir esta llei.

València, 9 de febrer de 2018

El president de la Generalitat

Ximo Puig i Ferrer 

---

****[1]****L’article 4 es modifica per l’article 112 de la [**Llei 3/2020, de 30 de desembre**](https://www.dogv.gva.es/va/eli/es-vc/l/2020/12/30/3/), de la Generalitat, de mesures fiscals, de gestió administrativa i financera i d'organització de la Generalitat 2021 (DOGV núm. 8987 de 31.12.2020) Ref. Base de dades 010710/2020.

****[2]****L’article 5 es modifica per l’article 112 de la [**Llei 3/2020, de 30 de desembre**](https://www.dogv.gva.es/va/eli/es-vc/l/2020/12/30/3/).

****[3]****L’article 6 es modifica per l’article 112 de la [**Llei 3/2020, de 30 de desembre**](https://www.dogv.gva.es/va/eli/es-vc/l/2020/12/30/3/).

****[4]****L’article 8 es modifica per l’article 112 de la [**Llei 3/2020, de 30 de desembre**](https://www.dogv.gva.es/va/eli/es-vc/l/2020/12/30/3/).

****[5]****L’article 9 es modifica per l’article 112 de la [**Llei 3/2020, de 30 de desembre**](https://www.dogv.gva.es/va/eli/es-vc/l/2020/12/30/3/).

****[6]****L’article 11 es modifica per l’article 112 de la [**Llei 3/2020, de 30 de desembre**](https://www.dogv.gva.es/va/eli/es-vc/l/2020/12/30/3/).

****[7]****L’article 12 es modifica per l’article 112 de la [**Llei 3/2020, de 30 de desembre**](https://www.dogv.gva.es/va/eli/es-vc/l/2020/12/30/3/).

****[8]****L’article 14 es modifica per l’article 112 de la [**Llei 3/2020, de 30 de desembre**](https://www.dogv.gva.es/va/eli/es-vc/l/2020/12/30/3/).


Còpia Permalink ELI